Irene Moray

Irene Moray (Bartzelona, Katalunia, 1992) kataluniar zinema-argazkilaria eta zuzendaria da. 2020an, Espainiako Arte eta Zientzia Zinematografikoen Akademiak (AACCE) katalanez filmatutako Suc de síndria film laburra saritu zuen, Fikziozko film labur onenaren Goyarekin.

Biografia 
Irene Moray Bartzelonan jaio zen, 1992an. Arte Ederretan matrikulatu zen, baina urtebete geroago ikasteari utzi zion. 

2012an, Berlinera joan zen, eta han zenbait lanpostu uztartu zituen (garbitzailea, galeria bateko harreragilea, zerbitzaria eta, azkenik, luxuzko denda bateko saltzailea). Hatxen hasi zen argazkiak doan egiten, ezagutzera emateko asmoz. Handik gutxira, argazkigintzan buru-belarri jardutea erabaki zuen. Gainera, Alemanian, hiru urtez, The – family performance taldeko kide izan zen. Talde horrekin hainbat kultur erakundetan aritu zen Europan zehar, hala nola, Osloko Astrup Fearnley Museumen edo Londresko Chisenhale Galleryn.

Ibilbide profesionala 
Berlingo bizipenetan oinarrituta sortu zen bere fikziozko lehen film laburra: Bad lesbian. Film labur onenaren saria irabazi zuen Alemaniako FiSH zuzendari gazteen jaialdian. Lehen film labur horrek  beste sari batzuk ere lortu zituen, hala nola, Alcalá de Henaresko Zinema Jaialdiako (Alcine) ikusleen saria.

Alemanian lau urte eman ondoren, Bartzelonara itzuli zen, eta han Suc de Síndria filmatu zuen, ondoren Berlinale Shorts-en estreinatuta. Zinemagile lanaz gain, argazkilari  lanak egiten ditu hainbat agentzia, ekoizle eta argitaletxetarako. Gainera, reiki terapeuta aritzen da.

Goya eta aldarrikapena 
2020ko urtarrilaren 25ean 34. Goya Sarien ekitaldian (Malaga) Miriam Portérekin batera jaso zuen Fikziozko Film Labur Onenaren saria Suc de Síndria filmearengatik. Clara Lagok eman zion saria. Filmak Pablo Barceren El nadador, Carlos Violadéren Foreigner eta Salvador Calvoren Maras gainditu zituen. Diskurtsoan, irabazleak sexu-indarkeriaz hitz egin zien bizirik atera zirenei, eta aldarrikatu zuen

"emakume horiek eskubidea dutela zarata egiteko, arrakasta izateko, bizitzan eta munduan lekua hartzeko, korrika egiteko eta haiek izan nahi duten pertsona izateko".

Filmografia

Aktore 

 2018 - Bad lesbian

Zuzendari 

 2018 - Bad lesbian
 2019 - Suc de síndria.

Argazkilari 

 2017 - Bulgariera
 2017 - Snowflake

Sariak eta izendapenak

Beste sari eta izendapen batzuk 

 2019 - Berlingo Zinemaldia EFA Suc de síndria lanarengatik
 2019 - European Film Awards film labur onenaren Nominazioa - Suc de Síndria lanarengatik
 2019 - D'A Film Festival Sekzio Ofiziala - Laburmetraiak Suc de Síndria lanarengatik
 2019 - Malagako Zinemaldian aktore onenaren saria, Suc de Síndria filmean 
 2019 - ALCINE Ikusleen Saria Bad Lesbian lanarengatik
 2019 - Indielisboa Sekzio Ofiziala - Suc de síndria film laburararengatik
 2019 - Londresko Zinemaldia Sekzio Ofizialeko film laburrak, Suc de Sindria filmarengatik
 2019 - Las Palmasko Jaialdia Sekzio Ofiziala - Laburmetraiak Suc de Sindria filmagatik
 2019 - Medina del Campoko Zinema Astea Suc de Síndria filmeko aktore onena
 2020 - Gaudí sariak Laburmetraia Onena Suc de Síndria filmarengatik

Erreferentziak

Kanpo estekak 
 
 Irene Morayren hitzaldia Goya 2020 Sarietan

Bartzelonarrak
Kataluniako emakume aktoreak
Emakume argazkilariak
Kataluniako argazkilariak
Zinema argazkilariak
Emakume film zuzendariak
Kataluniako zinema zuzendariak
Espainiako emakume zinema-zuzendariak
Goya Sariaren irabazleak